9. การจัดการ

(1) โครงสร้างการจัดการ

โครงสร้างกรรมการบริษัท

ประกอบด้วยคณะกรรมการจำนวน 4 ชุด ได้แก่ คณะกรรมการบริษัท คณะกรรมการตรวจสอบ
คณะกรรมการบริหาร และคณะกรรมการกำหนดค่าตอบแทน

1. คณะกรรมการบริษัท

คณะกรรมการบริษัทมีจำนวน 15 คน ประกอบด้วย กรรมการที่เป็นผู้บริหาร 2 คน กรรมการ
ที่ไม่ได้เป็นผู้บริหาร 4 คน กรรมการที่เป็นตัวแทนผู้ถือหุ้นใหญ่และไม่ได้เป็นผู้บริหาร 6 คน
และกรรมการตรวจสอบ 3 คน กรรมการตรวจสอบคิดเป็น 1 ใน 5 หรือร้อยละ 20
ของกรรมการทั้งคณะ

ขอบเขตอำนาจหน้าที่

ตามข้อบังคับของบริษัท คณะกรรมการประกอบด้วยกรรมการอย่างน้อย 5 คน
ให้คณะกรรมการเลือกตั้งกรรมการด้วยกันเป็นประธานกรรมการ
และอาจเลือกรองประธานกรรมการ กรรมการผู้จัดการและตำแหน่งอื่นตามที่เห็นเหมาะสมด้วยก็ได้
และกรรมการไม่น้อยกว่ากึ่งหนึ่งของจำนวนกรรมการทั้งหมด ต้องมีถิ่นที่อยู่ในราชอาณาจักร
คณะกรรมการอาจจะกำหนดให้มีคณะกรรมการบริหารตามจำนวนที่เห็นสมควร
โดยแต่งตั้งจากกรรมการของบริษัท และให้กรรมการผู้จัดการเป็นกรรมการบริหารด้วย
ให้คณะกรรมการแต่งตั้งกรรมการบริหารคนหนึ่งเป็นประธานคณะกรรมการบริหาร
ที่ประชุมคณะกรรมการอาจจะกำหนดค่าตอบแทน เช่น เงินเดือน เบี้ยประชุม โบนัส
ให้กับกรรมการบริหารด้วยก็ได้ คณะกรรมการเป็นผู้รับผิดชอบจัดการกิจการทั้งหลายทั้งปวงของบริษัท
และมีอำนาจ
หน้าที่ดำเนินการภายในขอบเขตของกฎหมาย วัตถุประสงค์ และข้อบังคับของบริษัทและตามมติของ
ที่ประชุมใหญ่ผู้ถือหุ้น และมีอำนาจกระทำการใด ๆ
ตามที่ระบุไว้ในหนังสือบริคณห์สนธิหรือที่เกี่ยวข้องกับการดังกล่าวนั้น

คณะกรรมการบริษัทมีกำหนดประชุมโดยปกติประจำทุก 3
เดือนหลังจากรายงานทางการเงินประจำไตรมาสเสร็จสิ้น และจะมีการประชุมเพิ่มตามความจำเป็น
โดยมีการกำหนดวาระชัดเจน
ล่วงหน้า และมีวาระพิจารณาเรื่องที่สืบเนื่องจากการประชุมครั้งก่อน
ฝ่ายเลขานุการบริษัทได้จัดส่งหนังสือเชิญประชุมพร้อมระเบียบวาระการประชุมและเอกสารประกอบการประชุมก่อนการประชุมล่วงหน้า
เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
ปกติการประชุมจะใช้เวลาประมาณ 2-4 ชั่วโมง โดยในปี 2546
คณะกรรมการมีการประชุมรวมทั้งสิ้น 4 ครั้ง การเข้าร่วมประชุม
คณะกรรมการบริษัทในปี 2546 คิดเป็นร้อยละ 87 ทั้งนี้
ได้มีการจดบันทึกการประชุมเป็นลายลักษณ์อักษร
จัดเก็บรายงานการประชุมที่ผ่านการรับรองจากคณะกรรมการพร้อมให้คณะกรรมการและผู้ที่เกี่ยวข้องตรวจสอบได้

คณะกรรมการปัจจุบันมีจำนวนทั้งสิ้น 15 คน ดังนี้

1. นายเจริญ สิริวัฒนภักดี ประธานกรรมการ

  เป็นตัวแทนของผู้ถือหุ้นรายใหญ่ซึ่งถือหุ้น

  ร้อยละ 83.81

ประธานกรรมการบริหาร

ประธานเจ้าหน้าที่บริหาร

2. คุณหญิงวรรณา สิริวัฒนภักดี รองประธานกรรมการ

เป็นตัวแทนของผู้ถือหุ้นรายใหญ่ซึ่งถือหุ้น

ร้อยละ 83.81

กรรมการกำหนดค่าตอบแทน

3. นายณรงค์ ศรีสอ้าน รองประธานกรรมการ

รองประธานกรรมการบริหาร

กรรมการกำหนดค่าตอบแทน

4. ดร. ชัยยุทธ ปิลันธน์โอวาท กรรมการ

รองประธานกรรมการบริหาร

กรรมการกำหนดค่าตอบแทน

5. นายสมโพธิ โกสุม กรรมการ

กรรมการรองผู้จัดการใหญ่ – สายการเงิน

กรรมการบริหาร

6. นายสิทธิชัย ชัยเกรียงไกร กรรมการ

กรรมการบริหาร

7. นายฐาปน สิริวัฒนภักดี กรรมการ

เป็นตัวแทนของผู้ถือหุ้นรายใหญ่ซึ่งถือหุ้น

ร้อยละ 83.81

กรรมการบริหาร

8. นางสาวอาทินันท์ สิริวัฒนภักดี กรรมการ

เป็นตัวแทนของผู้ถือหุ้นรายใหญ่ซึ่งถือหุ้น

ร้อยละ 83.81

9. นายธีรศักดิ์ นาทีกาญจนลาภ กรรมการ

กรรมการผู้จัดการใหญ่

กรรมการบริหาร

10. ดร. สุวรรณ วลัยเสถียร กรรมการ

กรรมการบริหาร

11. นางสาวฐาปณี สิริวัฒนภักดี กรรมการ

เป็นตัวแทนของผู้ถือหุ้นรายใหญ่ซึ่งถือหุ้น

ร้อยละ 83.81

กรรมการบริหาร

12. นายปณต สิริวัฒนภักดี กรรมการ

เป็นตัวแทนของผู้ถือหุ้นรายใหญ่ซึ่งถือหุ้น

ร้อยละ 83.81

กรรมการบริหาร

13. นายสถาพร กวิตานนท์ กรรมการ

ประธานกรรมการตรวจสอบ

ประธานกรรมการกำหนดค่าตอบแทน

14. นายวีระวงค์ จิตต์มิตรภาพ กรรมการ

กรรมการตรวจสอบ

15. นายเทียร เมฆานนท์ชัย กรรมการ

กรรมการตรวจสอบ

นายสันติชัย ดามพ์ประเสริฐกุล เลขานุการบริษัท

ชื่อและจำนวนกรรมการซึ่งมีอำนาจลงลายมือชื่อแทนบริษัท คือ นายเจริญ สิริวัฒนภักดี
หรือคุณหญิงวรรณา สิริวัฒนภักดี คนใดคนหนึ่งลงลายมือชื่อและประทับตราสำคัญของบริษัท หรือ
กรรมการอื่นสองคนยกเว้น นายสถาพร กวิตานนท์ นายวีระวงค์ จิตต์มิตรภาพ และนายเทียร
เมฆานนท์ชัย ลงลายมือชื่อร่วมกันและประทับตราสำคัญของบริษัท

ประธานกรรมการไม่เป็นบุคคลเดียวกันกับกรรมการผู้จัดการใหญ่ ประธานกรรมการ
เป็นตัวแทนจากกลุ่มผู้ถือหุ้นใหญ่ และดำรงตำแหน่งประธานคณะกรรมการบริหาร
บริษัทมีกรรมการอิสระซึ่งดำรงตำแหน่งกรรมการตรวจสอบด้วยจำนวน 3 ท่าน
ปฏิบัติหน้าที่การสอบทานการบริหารงานทั้งภายนอกและภายในอย่างมีประสิทธิผล

คณะกรรมการบริษัทได้มีส่วนให้ความเห็นชอบ วิสัยทัศน์ ภารกิจ กลยุทธ เป้าหมาย
แผนธุรกิจ และงบประมาณของบริษัท
ตลอดจนดูแลให้คณะผู้บริหารดำเนินการให้เป็นไปตามแผนธุรกิจและงบประมาณที่กำหนดไว้อย่างมีประสิทธิภาพและประสิทธิผล
เพื่อสร้างเสริมและเพิ่มความแข็งแกร่งของธุรกิจของบริษัท และเพิ่มมูลค่าให้แก่ผู้ถือหุ้น
กรรมการของบริษัทเป็นผู้มีความรู้ ความสามารถ และมี
ศักยภาพสูง กรรมการที่ผ่านการอบรมจากสมาคมส่งเสริมสถาบันกรรมการบริษัทไทย (IOD) มี 2
ท่าน
ได้แก่ นายสิทธิชัย ชัยเกรียงไกร กรรมการและกรรมการบริหาร และนายสมโพธิ โกสุม
กรรมการรอง
ผู้จัดการใหญ่ - การเงิน และกรรมการบริหาร

2. คณะกรรมการตรวจสอบ

จัดตั้งขึ้นตามมติที่ประชุมคณะกรรมการบริษัทเมื่อวันที่ 26 ธันวาคม 2544
มีวาระการดำรงตำแหน่งคราวละ 2 ปี ต่อมาที่ประชุมคณะกรรมการบริษัทเมื่อวันที่ 11 พฤศจิกายน
2546 ได้มีมติให้แก้ไขข้อความในกฎบัตรของคณะกรรมการตรวจสอบ
ให้เปลี่ยนแปลงวาระการดำรงตำแหน่งของกรรมการตรวจสอบจากระยะเวลา 2 ปี เป็น 3 ปี
กรรมการแต่ละท่านไม่ได้เป็นเจ้าหน้าที่หรือลูกจ้างของบริษัท
คณะกรรมการตรวจสอบมีการประชุมในปี 2546 ทั้งสิ้น 5 ครั้ง และรายงานต่อคณะกรรมการบริษัท

อำนาจหน้าที่

ตรวจสอบรายงานทางการเงินของบริษัทให้มีการปฏิบัติถูกต้องตามมาตรฐานทางบัญชี
ดูแลให้บริษัทปฏิบัติตามกฎหมายและระเบียบข้อบังคับต่าง ๆ ที่เกี่ยวข้อง ดูแลให้บริษัทมีระบบ
ควบคุมภายในและการตรวจสอบภายในที่เหมาะสมและมีประสิทธิภาพ คัดเลือกและเสนอแต่งตั้ง
ผู้สอบบัญชี รวมทั้งปฏิบัติหน้าที่อื่นตามที่คณะกรรมการบริษัทจะมอบหมาย

คณะกรรมการตรวจสอบปัจจุบันมีจำนวนทั้งสิ้น 3 คน ดังนี้

1. นายสถาพร กวิตานนท์ ประธานกรรมการตรวจสอบ

2. นายวีระวงค์ จิตต์มิตรภาพ กรรมการตรวจสอบ

3. นายเทียร เมฆานนท์ชัย กรรมการตรวจสอบ

นายประสิทธิ์ วัชรชัยโสภณสิริ เลขานุการคณะกรรมการตรวจสอบ

3. คณะกรรมการบริหาร

อำนาจหน้าที่

รับนโยบายการบริหารงานจากคณะกรรมการบริษัทมาจัดทำเป็นแผนงานของบริษัทเพื่อนำมาปฏิบัติ
ติดตามผลการดำเนินงานเพื่อให้เป็นไปตามแนวนโยบาย
ติดตามแก้ไขปัญหาในการปฏิบัติงานโดยทั่วไปและรายงานถึงกิจกรรมที่คณะกรรมการบริหารได้ดำเนินการไปแล้วต่อคณะกรรมการบริษัท
ตลอดจนกิจการดังนี้

1. กำหนดแนวทางพัฒนากิจการให้เป็นไปตามแนวนโยบายของคณะกรรมการบริษัท

2. กำกับดูแลการดำเนินงานของบริษัทในเรื่องที่สำคัญซึ่งเกี่ยวกับประสิทธิภาพ
ความเข้มแข็งของธุรกิจ และการขยายตัวทางธุรกิจหรือการลงทุน

3. พิจารณากลั่นกรองการก่อหนี้ การจัดหาทุนและแหล่งเงินกู้

4. พิจารณากลั่นกรองการเข้าทำนิติกรรมที่เป็นการลงทุนใหม่
หรือนิติกรรมที่มิใช่เป็นการดำเนินงานตามปกติ

5. พิจารณาจัดหาและปรับปรุงระบบและระเบียบงาน

6. พิจารณากลั่นกรอง ข้อมูล หรือข้อเท็จจริงในเรื่องต่าง ๆ ที่จะนำเสนอ
คณะกรรมการบริษัทเพื่อพิจารณา

7. ดำเนินการอื่น ตามที่คณะกรรมการบริษัทมอบหมาย

8. รายงานผลการปฏิบัติงานต่อคณะกรรมการบริษัทในการประชุมคณะกรรมการบริษัททุกครั้ง

คณะกรรมการบริหารปัจจุบันมีจำนวนทั้งสิ้น 10 คน ดังนี้

1. นายเจริญ สิริวัฒนภักดี ประธานกรรมการบริหาร

และประธานเจ้าหน้าที่บริหาร

2. นายณรงค์ ศรีสอ้าน รองประธานกรรมการบริหาร

3. ดร. ชัยยุทธ ปิลันธน์โอวาท รองประธานกรรมการบริหาร

4. นายสมโพธิ โกสุม กรรมการบริหาร

5. นายสิทธิชัย ชัยเกรียงไกร กรรมการบริหาร

6. นายฐาปน สิริวัฒนภักดี กรรมการบริหาร

7. นายธีรศักดิ์ นาทีกาญจนลาภ กรรมการบริหาร

8. ดร. สุวรรณ วลัยเสถียร กรรมการบริหาร

9. นางสาวฐาปณี สิริวัฒนภักดี กรรมการบริหาร

10. นายปณต สิริวัฒนภักดี กรรมการบริหาร

นายสันติชัย ดามพ์ประเสริฐกุล เลขานุการคณะกรรมการบริหาร

4. คณะกรรมการกำหนดค่าตอบแทน

อำนาจหน้าที่

ให้คำปรึกษาและเสนอข้อคิดเห็นแก่ประธานกรรมการบริษัท เรื่องการกำหนด
ค่าตอบแทนของกรรมการผู้จัดการใหญ่ กรรมการบริหาร กรรมการรองผู้จัดการใหญ่ - การเงิน
รองผู้จัดการใหญ่กลุ่มธุรกิจ กรรมการผู้จัดการ และผู้จัดการทั่วไปของบริษัทและบริษัทย่อย
และเรื่องอื่นใดที่เกี่ยวข้องกับการจ้างงานผู้บริหารระดับสูงและกำหนดค่าตอบแทน
โดยวัดผลการดำเนินงานของบริษัทจากการเติบโตของกำไร
ศักยภาพของธุรกิจทั้งในระยะยาวและระยะสั้นและมูลค่าเพิ่มของผู้ถือหุ้นเทียบกับมาตรฐาน
โดยคำนึงถึงโครงสร้างค่าตอบแทนของบริษัทอื่น ๆ ในอุตสาหกรรมเดียวกัน
และมีการพัฒนาสายอาชีพที่คล้ายคลึงกัน

คณะกรรมการกำหนดค่าตอบแทนปัจจุบันมีจำนวนทั้งสิ้น 4 คน ดังนี้

1. นายสถาพร กวิตานนท์ ประธานกรรมการ

2. นายณรงค์ ศรีสอ้าน กรรมการ

3. คุณหญิงวรรณา สิริวัฒนภักดี กรรมการ

4. ดร. ชัยยุทธ ปิลันธน์โอวาท กรรมการ

นายฐาปน สิริวัฒนภักดี เลขานุการคณะกรรมการกำหนดค่าตอบแทน

5. คณะผู้บริหาร

อำนาจหน้าที่

รับผิดชอบเกี่ยวกับการวางแผนงาน กำหนดระเบียบการและบริหารงาน
เพื่อให้การดำเนินงานของบริษัทเป็นไปตามนโยบายของคณะกรรมการบริษัทที่กำหนดไว้
ติดตามผลการดำเนินงานของฝ่ายต่าง ๆ ภายในบริษัท ตลอดจนกลุ่มธุรกิจต่าง ๆ ภายในเครือ

คณะผู้บริหารปัจจุบันมีจำนวนทั้งสิ้น 9 คน ดังนี้

  1. นายธีรศักดิ์ นาทีกาญจนลาภ กรรมการผู้จัดการใหญ่

  2. นายสมโพธิ โกสุม กรรมการรองผู้จัดการใหญ่ - การเงิน

3. นายประเสริฐ เมฆวัฒนา กรรมการผู้จัดการ - บริษัท อุตสาหกรรมทำ
เครื่องแก้วไทย จำกัด (มหาชน)

4. นายพรชัย อธิคมกุลชัย รองผู้จัดการใหญ่ - กลุ่มธุรกิจบรรจุภัณฑ์

5. นายการณ์ จิตรวิมล รองผู้จัดการใหญ่ - กลุ่มสินค้าอุปโภคบริโภค

  6. นายปีเตอร์ เอมิล รอมฮิลด์ รองผู้จัดการใหญ่

  - กลุ่มสินค้าด้านเทคนิคและอุตสาหกรรม

  - กลุ่มธุรกิจก่อสร้างและวิศวกรรม

7. นายแลนซ์ จอร์จ สแตนฟอร์ด ผู้จัดการฝ่ายสารสนเทศกลุ่มบริษัท

กรรมการผู้จัดการใหญ่

- บริษัท ที.ซี.ซี. เทคโนโลยี จำกัด

  8. นายอัลเฟรด โธมัส เมย์ กรรมการผู้จัดการ

  - บริษัท เบอร์ลี่ ยุคเกอร์ โลจิสติกส์ จำกัด

9. นายฟรานเซสโก บลังคัช ซิโอ กรรมการผู้จัดการ

- บริษัท บีเจซี มาร์เก็ตติ้ง จำกัด

นายสันติชัย ดามพ์ประเสริฐกุล เลขานุการคณะผู้บริหาร

  (รายละเอียดเกี่ยวกับผู้บริหารและผู้มีอำนาจควบคุมของบริษัท เอกสารแนบ 1
  และรายชื่อกรรมการในบริษัทย่อย เอกสารแนบ 2)

(2) การสรรหากรรมการและผู้บริหาร

2.1 วิธีการคัดเลือกกรรมการ

ผ่านการสรรหาจากคณะกรรมการบริษัทและได้รับอนุมัติจากที่ประชุมผู้ถือหุ้นของบริษัท

2.2 วิธีการคัดเลือกผู้บริหาร

ผ่านการสรรหาจากคณะกรรมการบริษัท คณะกรรมการบริหาร

2.3 จำนวนกรรมการที่มาจากผู้ถือหุ้นรายใหญ่แต่ละกลุ่ม (ถ้ามี)

  จำนวน 6 คน มาจากกลุ่มผู้ถือหุ้นรายใหญ่กลุ่มเดียว

2.4 สิทธิของผู้ลงทุนรายย่อยในการแต่งตั้งกรรมการ

แสดงและใช้สิทธิผ่านทางการประชุมผู้ถือหุ้นของบริษัท ตามข้อบังคับของบริษัทข้อ 36 ซึ่งกล่าวว่า
“ในการประชุมผู้ถือหุ้น ผู้ถือหุ้นทุกคนมีคะแนนเสียงหนึ่งเสียงต่อหนึ่งหุ้น ในกรณีที่ผู้ถือหุ้น
มีส่วนได้เสียเป็นพิเศษในเรื่องอันใด ผู้ถือหุ้นจะออกเสียงลงคะแนนในเรื่องนั้นมิได้
นอกจากการออกเสียงลงคะแนนเลือกตั้งกรรมการ การออกเสียงลงมติใด ๆ
หรือการอนุมัติกิจการใด ๆ
ในที่ประชุมใหญ่จะต้องได้รับคะแนนเสียงเห็นชอบจากเสียงข้างมากของผู้ถือหุ้นซึ่งมาประชุมและมีสิทธิออกเสียงลงคะแนน
เว้นแต่ในกรณีดังต่อไปนี้จะต้องได้รับคะแนนเสียงไม่น้อยกว่าสามในสี่ของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียงลงคะแนน
(ก) การขายหรือโอนกิจการของบริษัททั้งหมดหรือบางส่วนที่สำคัญให้แก่บุคคลอื่น (ข)
การซื้อหรือรับโอนกิจการของบริษัทมหาชนอื่นหรือบริษัทเอกชนมาเป็นของบริษัท (ค)
การทำแก้ไขหรือเลิกสัญญาเกี่ยวกับการให้เช่ากิจการของบริษัททั้งหมดหรือบางส่วนที่สำคัญ
การมอบหมายให้บุคคลอื่นเข้าจัดการธุรกิจของบริษัทหรือการรวมกิจการกับบุคคลอื่น
โดยมีวัตถุประสงค์จะแบ่งกำไรขาดทุนกัน”

(3) ค่าตอบแทนผู้บริหาร

  3.1 ค่าตอบแทนที่เป็นตัวเงิน

(ก) ค่าตอบแทนรวมและจำนวนรายของกรรมการบริษัททุกคนสำหรับปี 2546
ระบุเฉพาะค่าตอบแทนในฐานะกรรมการ

  บำเหน็จกรรมการและเบี้ยประชุม

กรรมการบริษัทไม่มีหน้าที่บริหารจำนวน 15 คน (ในปี 2546 มีการเปลี่ยนแปลงกรรมการบริษัท 2
คน) มีค่าตอบแทนรวม 8.8 ล้านบาท

(ข) ค่าตอบแทนรวมและจำนวนรายของกรรมการบริหารและผู้บริหารทุกคนในปี 2546
(“ผู้บริหาร” หมายความว่า ผู้จัดการ ผู้บริหาร 4 รายแรกต่อจากกรรมการผู้จัดการใหญ่
และผู้บริหารรายที่สี่ทุกราย โดยไม่รวมถึงผู้จัดการฝ่ายบัญชีหรือการเงิน
หากตำแหน่งผู้จัดการฝ่ายไม่ได้อยู่ในระดับเดียวกันกับผู้บริหารรายที่สี่) ในกรณีที่ค่าตอบแทนในปี
2546 ไม่สะท้อนค่าตอบแทนที่แท้จริง (เช่น มีการตั้งผู้บริหารใหม่จำนวนมากในปี 2547)
ให้ประมาณค่าตอบแทนดังกล่าวสำหรับปี 2547 ด้วย ทั้งนี้
สำหรับบริษัทที่ประกอบธุรกิจหลักโดยการถือหุ้นในบริษัทอื่น (Holding Company)
ให้แสดงค่าตอบแทนรวมและจำนวนรายของผู้บริหารทุกคนของบริษัทย่อยที่เป็นธุรกิจหลักในปีที่ผ่านมาตามแนวทางข้างต้นด้วย
ผู้บริหารจำนวน 6 คน มีค่าตอบแทนรวม 60.2 ล้านบาท

2.  ค่าตอบแทนอื่น (ถ้ามี)

  (ไม่มี)

(4) การกำกับดูแลกิจการ

บริษัทมีการปฏิบัติตามหลักการของการกำกับดูแลกิจการที่ดี 15 ข้อ ตามแนวทางที่ตลาด
หลักทรัพย์แห่งประเทศไทยกำหนดหรือไม่ หากมีเรื่องใดที่บริษัทมิได้มีการปฏิบัติตามหลักการดังกล่าว
ให้ระบุเรื่องที่ไม่ปฏิบัตินั้น พร้อมทั้งแสดงเหตุผลประกอบ ทั้งนี้ ในการแสดงเหตุผลประกอบดังกล่าว
บริษัทอาจเลือกใช้วิธีอ้างอิงไปยังคำอธิบายที่เกี่ยวข้องในหัวข้ออื่นได้

คณะกรรมการบริษัทได้ปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน โดย
ยึดมั่นตามกฎระเบียบและข้อบังคับตามแนวทางของสำนักงานคณะกรรมการกำกับหลักทรัพย์และตลาดหลักทรัพย์
ตลาดหลักทรัพย์แห่งประเทศไทย และปฏิบัติตามพระราชบัญญัติบริษัทมหาชนจำกัดอย่าง
เคร่งครัด บริษัทตระหนักถึงความสำคัญของการกำกับดูแลกิจการอย่างโปร่งใส
ด้วยการบริหารงานอย่างมีประสิทธิภาพ เพิ่มขีดความสามารถในการแข่งขันของกิจการ
เพื่อให้บริษัทมีความเติบโตอย่างต่อเนื่องและมั่นคง สร้างความเชื่อมั่นให้แก่ผู้ถือหุ้น ผู้ลงทุน
และผู้ที่เกี่ยวข้องทุกฝ่าย
สามารถตรวจสอบและรับรู้การดำเนินงานของบริษัทโดยผ่านทางการประชุมผู้ถือหุ้น
และข่าวสารที่บริษัทได้รายงานตลาดหลักทรัพย์แห่งประเทศไทยอย่างสม่ำเสมอ
ตลอดจนสามารถสอบถามไปยังกรรมการผู้จัดการใหญ่ กรรมการรอง
ผู้จัดการใหญ่ - การเงิน และ/หรือ สำนักงานเลขานุการบริษัทได้ตลอดเวลา

(5) การดูแลเรื่องการใช้ข้อมูลภายใน

นโยบายและวิธีการดูแลผู้บริหารในการใช้ข้อมูลภายในของบริษัทไปใช้เพื่อประโยชน์ส่วนตน
รวมทั้งเพื่อการซื้อขายหลักทรัพย์โดยเฉพาะในช่วง 1
เดือนก่อนที่งบการเงินเผยแพร่ต่อสาธารณชนหรือไม่อย่างไร (เช่น
การกำหนดให้ผู้บริหารรายงานการซื้อขายหลักทรัพย์ และมาตรการลงโทษหากบริษัทพบว่า
มีการนำข้อมูลภายในไปใช้เพื่อประโยชน์ส่วนตน เป็นต้น) เพื่อให้ผู้ลงทุนเห็นภาพว่าบริษัทมีมาตรการ
ป้องกันการที่กรรมการและผู้บริหารใช้ประโยชน์จากข้อมูลภายในอย่างไร

บริษัทมีความเข้มงวดในการแจ้งข้อมูลต่อสำนักงานคณะกรรมการกำกับหลักทรัพย์และตลาด
หลักทรัพย์ ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
ในกรณีที่กรรมการและผู้บริหารของบริษัทมีการซื้อขายหุ้นของบริษัท
จะต้องรายงานต่อหน่วยงานที่เกี่ยวข้องและส่งสำเนาให้บริษัทได้รับทราบด้วย
วิธีการดูแลกรรมการและผู้บริหารในการนำข้อมูลภายในของบริษัทไปใช้เพื่อประโยชน์ส่วนตนนั้น
ได้มีการทำความเข้าใจกับกรรมการและผู้บริหารทุกคน
โดยบริษัทได้มอบหนังสือคู่มือกรรมการบริษัทจดทะเบียนให้แก่กรรมการและผู้บริหาร
เพื่อศึกษาและปฏิบัติตามกฎข้อบังคับอย่างเคร่งครัด
ส่วนความขัดแย้งทางผลประโยชน์ซึ่งอาจจะเกิดขึ้นในอนาคต บริษัทตั้งมั่นในการปฏิบัติอย่างโปร่งใส
ยุติธรรม ทั้งในด้านมูลค่าและเงื่อนไข ต่อคู่สัญญาเสมือนทำรายการกับบุคคลภายนอก
ทุกประการ
สำหรับมาตรการลงโทษเป็นไปตามกฎระเบียบข้อบังคับของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์ ทุกประการ

(6) บุคลากร

แสดงจำนวนพนักงานทั้งหมด และจำนวนพนักงานในแต่ละสายงานหลัก
และในกรณีที่บริษัทมีการเปลี่ยนแปลงจำนวนพนักงานอย่างมีนัยสำคัญ
หรือมีข้อพิพาทด้านแรงงานที่สำคัญในระยะ 3 ปีที่ผ่านมา
ให้อธิบายเหตุผลและนโยบายในเรื่องดังกล่าว
นอกจากนี้ให้แสดงผลตอบแทนรวมของพนักงานและอธิบายลักษณะผลตอบแทนนั้น (เช่น เป็นเงินเดือน
โบนัส และเงินสมทบกองทุนสำรองเลี้ยงชีพ เป็นต้น) รวมทั้งอธิบายนโยบายในการพัฒนาพนักงาน

จำนวนพนักงานทั้งหมด 957 คน

จำนวนพนักงานในสายหลัก

บรรจุภัณฑ์ 18 คน

สินค้าอุปโภคบริโภค 155 คน

ผลิตภัณฑ์ด้านเทคนิคและอุตสาหกรรม 340 คน

ธุรกิจก่อสร้างและวิศวกรรม 77 คน

โลจิสติกส์ 181 คน

อื่น ๆ 186 คน

ผลตอบแทนรวมมีจำนวน 247.1 ล้านบาท เป็นเงินเดือน โบนัสและเงินสมทบกองทุนสำรอง
เลี้ยงชีพ

กลุ่มบริษัท เบอร์ลี่ ยุคเกอร์
มุ่งมั่นที่จะดำเนินธุรกิจให้ประสบความสำเร็จอย่างต่อเนื่องโดยการมีวิสัยทัศน์ที่สร้างสรร ทุ่มเท
และการทำงานอย่างหนักของพนักงานทั้งหมด
สิ่งหนึ่งที่ถือว่าเป็นบทบาทและความรับผิดชอบของผู้บริหารคือ
การสนับสนุนให้มีการพัฒนาองค์กรและสิ่งแวดล้อมในการทำงาน
ที่ดี สิ่งเหล่านี้จะประสบผลสำเร็จได้นั้นจะต้องมีการพัฒนาทรัพยากรมนุษย์อย่างต่อเนื่อง
โดยการฝึกอบรมอย่างมีประสิทธิผล การวางแผนพัฒนาสายอาชีพ และแผนการทดแทน
การประเมินผลการปฏิบัติงาน
อย่างมีประสิทธิภาพ ตลอดจนการบริหารค่าตอบแทน/ผลประโยชน์
และสวัสดิการที่สามารถแข่งขันกับตลาดได้